**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

« » ------- 2021 թվականի N \_\_\_\_\_\_-Ա

**ՈՐՊԵՍ ՆՎԻՐԱՏՎՈՒԹՅՈՒՆ ԳՈՒՅՔ ՀԱՆՁՆԵԼՈՒ ՄԱՍԻՆ**

Հայաստանի Հանրապետության քաղաքացիական օրենսգրքի 594-րդ հոդվածի,«Կառավարչական իրավահարաբերությունների կարգավորման մասին» օրենքի 5-րդ հոդվածի 7-րդ մասի և «Պետական գույքի կառավարման մասին» օրենքի 25-րդ հոդվածի համաձայն՝Հայաստանի Հանրապետության կառավարությունը ***որոշում է.***

1. Որպես նվիրատվություն հանձնել՝
2. Հայաստանի Հանրապետության ոստիկանության հաշվեկշռում հաշվառված՝ 360․0 հազար դրամ ընդհանուր հաշվեկշռային արժեքով 1 միավոր ազդանշանային համակարգ (TBD-GA-20001m)՝ Հայաստանի Հանրապետությունում Ռուսաստանի Դաշնության դեսպանատանը,

2) Հայաստանի Հանրապետության ոստիկանության հաշվեկշռում հաշվառված՝ 1,080․0 հազար դրամ ընդհանուր հաշվեկշռային արժեքով 3 միավոր ազդանշանային համակարգ (TBD-GA-20001m)՝ Ռուսաստանի Դաշնության Անվտանգության դաշնային ծառայության սահմանապահ վարչությանը։

2. Հայաստանի Հանրապետության ոստիկանության պետին` սույն որոշումն ուժի մեջ մտնելուց հետո՝ մեկամսյա ժամկետում, համապատասխանաբար Հայաստանի Հանրապետությունում Ռուսաստանի Դաշնության դեսպանատան և Ռուսաստանի Դաշնության Անվտանգության դաշնային ծառայության սահմանապահ վարչության հետ կնքել նվիրատվության պայմանագրեր և ապահովել որոշման 1-ին կետում նշված գույքերի հանձնման-ընդունման աշխատանքների կատարումը։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ Ն.ՓԱՇԻՆՅԱՆ**

**ՎԱՐՉԱՊԵՏԻ ՊԱՇՏՈՆԱԿԱՏԱՐ**

 **«\_\_\_\_»\_\_\_\_\_\_\_2021թ. ք.Երևան**

**ՀԻՄՆԱՎՈՐՈՒՄ**

**«Որպես նվիրատվություն գույք հանձնելու մասին» ՀՀ կառավարության որոշման ընդունման**

**1․ Ընթացիկ իրավիճակը և իրավական ակտի ընդունման անհրաժեշտությունը**

Նախագծի ընդունումը պայմանավորված է Հայաստանի Հանրապետության ոստիկանության կողմից 4 միավոր՝ 1,440.0 հազար դրամ ընդհանուր հաշվեկշռային արժեքով ազդանշանային համակարգերը (TBD-GA-20001m) Հայաստանի Հանրապետությունում Ռուսաստանի Դաշնության դեսպանատան և Ռուսաստանի Դաշնության Անվտանգության դաշնային ծառայության սահմանապահ վարչությանըհանձնելու անհրաժեշտությամբ։ Նշված ազդանշանային համակարգերն օգտագործվելու են ՀՀ-ում Ռուսաստանի Դաշնության դեսպանատան և Ռուսաստանի Դաշնության Անվտանգության դաշնային ծառայության սահմանապահ վարչության ծառայողական կարիքների համար, մասնավորապես՝ Գորիս-Դավիթ-Բեկ և Սյունիք-Ճակատեն ճանապարհների անվտանգության ապահովման և սահմանամերձ տարածքներ այցելությունների նպատակով:

**2․ Առաջարկվող Կարգավորման բնույթը**

Նախագծով նախատեսվում է Ռուսաստանի Դաշնության Անվտանգության դաշնային ծառայության սահմանապահ վարչությանը և ՀՀ-ում Ռուսաստանի Դաշնության դեսպանությանը տրամադրել ազդանշանային համակարգեր՝ իրենց առջև դրված խնդիրների արդյունավետ լուծման նպատակով:

Նախագծի ընդունումը լրացուցիչ ֆինանսական միջոցների հատկացման կամ պետական բյուջեի եկամուտներում և ծախսերում փոփոխությունների անհրաժեշտություն չի առաջացնի։

**3․ Նախագծի մշակման գործընթացում ներգրավված ինստիտուտները և անձինք**

Նախագիծը նախապատրաստվել է ՀՀ ոստիկանության կողմից:

**4․ Ակնկալվող արդյունքը**

Նախագծի ընդունման արդյունքում Հայաստանի Հանրապետության ոստիկանության հաշվեկշռում գտնվող 4 միավոր ազդանշանային համակարգը կփոխանցվի Ռուսաստանի Դաշնության Անվտանգության դաշնային ծառայության սահմանապահ վարչությանը և Ռուսաստանի Դաշնության դեսպանությանը:

**ՀՀ ոստիկանություն**